open-index/open-wikipedia-markdown huggingface dataset:
Nes prestegjeld (Akershus)

**Nes prestegjeld** var et prestegjeld tilhørende Øvre Romerike prosti i Borg bispedømme i Den norske kirke. Det omfattet Nes kommune i Akershus fylke, og hovedkirken var Nes kirke.

Nes prestegjeld og dets sogn er nå en del av Nes kirkelige fellesråd underlagt Øvre Romerike prosti.

## Historikk

*Ness sókn* (norrønt) har sin opprinnelse fra kristningen av landet. Den antatt første Nes kirke, *Ullinshofs Johannis daupar og Olafs kirkja*, ble bygget på 1100-tallet og besto av et smalt skip og apsis, som man i dag kan se rester av i bakken. På 1200-tallet ble koret utvidet til et rektangulært kor, som var noe smalere enn skipet. En gang på 1300-tallet ble koret ytterligere utvidet, slik at kirken ble en rektangulær langkirke. Kirken brant ned i 1854 etter et lynnedslag og ble på grunn av rasfare ikke gjenoppbygd på sin daværende plass, den nye kirken ble bygget et par kilometer unna Glomma.

Kirken er omtalt i Biskop Eysteins jordebok fra 1397 som *Nes kirkja*.

### Prestegjeldet

Nes prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. I middelalderen omtales syv kirker i prestegjeldet:
* Nes
* Fenstad
* Udenes
* Henni
* Drognes
* Auli
* Frøyhov
Senest rundt reformasjonen ble Nes hovedkirke, med Fenstad og Udenes tillagt som annekskirker, mens de fire siste kirkene antas nedlagt før reformasjonen.

I Povel Huitfeldts Stiftsbok fra 1574-77 omtales følgende kirker i *Ness Sogenn*:
* Ness Hoffuidt Kiercke
* Wdenness Capel
* Fennestadt Annex
* Drogenness Capel
* Ouglen Capel
* Henden Capel
* Frøihoff Annex

Det er oppført i Skattematrikkelen 1647 som *Næsz præstegield* i Solløer og Oudalens fougderie.

### Nyere tid

Nes prestegjeld dannet grunnlaget for Nes formannskapsdistrikt opprettet i 1837.

I tidligere perioder hørte også Mangen menighet i grenseområdene mellom Nes og Aurskog-Høland til Nes. Sognepresten holdt i denne tiden til på Nes prestegård; Disen, ved Nes kirke. Etter at Østre Romerike prosti ble opprettet, ble også prestegjeldet delt, slik at Nes kirkedistrikt i dag består av Nes og Årnes prestegjeld. Prostesetet ble etter hvert også flyttet fra Disen til stasjonsbyen og det tidligere kapellaniet Årnes ved Kongsvingerbanen. Sognepresten for nye Nes prestegjeld har fortsatt tilhold på Disen.

Før delingen besto Nes prestegjeld av følgende sogn:
* Udnes
* Årnes (med Auli kapellani og Klodsbodding gravkapell)
* Nes (med Ingeborgrud kapellani)
* Fenstad

Kirkedistriktet Nes ble delt i to i 1998, ved at Årnes og Auli (med Klodsbodding) ble utskilt som Årnes prestegjeld. Prostesetet var i første periode lagt til Nes prestegjeld der Steinar Hovde var første prost. I 2001 ble setet flyttet til kommunesenteret Årnes.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Menigheter
Prestegjeldet hadde ved sin avvikling følgende menigheter:
* Nes
* Udenes
* Årnes
* Fenstad
* Ingeborgrud
* Auli

## Referanser
Nordrhein-Westfalens flagg

**Nordrhein-Westfalens flagg** er en trikolor med vannrette striper i fargene grønt, hvitt og rødt. Flagget er i forholdet 3:5 

Flaggets farger er avledet fra forbundslandet Nordrhein-Westfalens våpen. Dette er sammensatt av våpenmerker som representerer de tre hoveddelene av delstaten: En hvit bølgete skråbjelke på grønt for Rhinland, en hvit hingst på rødt for Westfalen og en rød rose på hvitt for Lippe. Samtidig er Nordrhein-Westfalens flagg en kombinasjon av fargene for de tidligere prøyssiske provinsene Rhinland, grønt og hvitt, og Westfalen, hvitt og rødt. Disse provinsfargene ble fastsatt i 1882.

Nordrhein-Westfalens flagg ble innført 10. mars 1953, etter å ha vært i uoffisiell bruk siden 1948. Statsflagget har Nordrhein-Westfalens våpenskjold i midten. 

## Litteratur
* Jörg-M. Hormann og Dominik Plaschke: *Deutsche Flaggen. Geschichte – Tradition – Verwendung*, 2006
* Harry D. Schurdel: *Flaggen und Wappen Deutschland*, 1995

## Eksterne lenker
* Informasjon om flagg fra Innenriksministeriet i Nordrhein-Westfalen
Årnes prestegjeld

**Årnes prestegjeld** var et prestegjeld tilhørende Østre Romerike prosti i Borg bispedømme i Den norske kirke. Det omfattet kirkesogn i Nes kommune i Akershus fylke, og hovedkirken var Årnes kirke.

Årnes prestegjeld og dets sogn er nå en del av Nes kirkelige fellesråd underlagt Øvre Romerike prosti.

## Historikk
Årnes ble fra 1. januar 1998 utskilt fra Nes prestegjeld som eget sognekall. Den første sokneprest i Årnes var Ragnar Johannessen. Første prost var Øystein Trømborg.

Prekensteder:
* Årnes kirke
* Auli kirke
* Klodsbodung kapell

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Sokneprester i Årnes

* 1998–2000: Ragnar Johannessen (sokneprest)
* 2000–2006: Øystein Trømborg (prost)
* 2006–d.d.: Liv Berg Krohn-Hansen (prost) 

## Kirkesogn

Prestegjeldet hadde ved sin avvikling følgende sogn og kirker:
* Årnes
* Auli

## Referanser
Fylkesvei 1320

**Fylkesvei 1320** går mellom Aremark kirke og Fossby i Aremark.

Frem til 2019 hadde veien betegnelsen fylkesvei 863 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Rheinland-Pfalz’ flagg

**Rheinland-Pfalz’ flagg** er en vannrett delt trikolor i fargene svart, rødt og gult og har forbundslandets våpen midt i kantonen. Våpenet viser merkene for erkebispedømmet og kurfyrstedømmet Trier, et rødt kors på hvitt felt, for kurfyrstedømmet Mainz, et hvitt hjul på rødt felt, og for Kurpfalz, en gul løve på svart felt. 

Fargene i Rheinland-Pfalz’ er de flaggfargene. Fargene er valgt til minne om *Hambacher Fest* i 1832 og står som en tilslutning til tankene om et samlet og demokratisk Tyskland. Flagg og våpen ble innført ved lov av 10. mai 1948, på et tidspunkt da fransk innflytelse gjorde seg sterkt gjeldende i Rheinland-Pfalz. De tyske fargene ble altså valgt før Forbundsrepublikken Tyskland selv var konstituert og hadde antatt flagget i de samme farger.

Flagget er i forholdet 2:3. Rheinland-Pfalz fører ikke noe eget statsflagg.
 
Tre tyske forbundsland har flagg basert på de tyske fargene svart, rødt og gult. I tillegg til Rheinland-Pfalz er det Niedersachsen og Saarland.

## Litteratur
* Jörg-M. Hormann og Dominik Plaschke: *Deutsche Flaggen. Geschichte – Tradition – Verwendung*, 2006
* Harry D. Schurdel: *Flaggen und Wappen Deutschland*, 1995

## Eksterne lenker
*  Landeswappen Rheinland-Pfalz
PH-meter

Et **pH-meter** er et måleinstrument for måling av surhetsgraden (pH) i en væske eller løsning.

## Se også
* pH-indikator
Godzilla vs. Gigan

***Godzilla vs. Gigan*** (地球攻撃命令　ゴジラ対ガイガン) er en japansk film fra 1972 regissert av Jun Fukuda. Dette er den tolvte filmen om det klassiske filmmonsteret Godzilla.

## Handling
Romvesen som ligner på kakerlakker fra den døende planeten "M Space Hunter Nebula" planlegger å kolonisere jordkloden, fordi deres egen planet har blitt ubeboelig. Romvesenene antar former for døde mennesker og begynner å arbeide ved en temapark kalt World Children's Land. Romvesnene planlegger å bruke lokke frem Gigan og King Ghidorah, for å utslette all menneskelig sivilisasjon. Kunstner Gengo Kotaka snubler over planen deres etter å ha blitt ansatt for temaparken. Godzilla og Anguirus hører et signal fra romvesen, og forstår at noe er galt på jorden. 

Når Anguirus nærmer seg Tokyo blir monsterets intensjoner misforstått, og han blir drevet vekk av Japans forsvar. Anguirus rapporterer tilbake til Monster Island, og Godzilla følger ham tilbake til Japan for å redde jordkloden fra Gigan og kong Ghidorah. Romvesenene forsøker deretter å drepe Godzilla med en dødelig laser. Men Gengo og hans følgesvenner bruker romvesenenes overdreven tillit til teknologi mot dem, og tvinger inntrengerne til å utilsiktet ødelegge dem selv. De forsøker å tvinge Gigan og kong Ghidorah tilbake til verdensrommet.

## Eksterne lenker
*
Fylkesvei 599

**Fylkesvei 599** går mellom Sandbakken i Sarpsborg og Rahaugen i Halden.

## Kommuner og knutepunkter

## Eksterne lenker
* Vegvesenets vegkart 
*
Fylkesvei 1350

**Fylkesvei 1350** (Sponvikveien) går mellom Langkaskrysset og Sponvika i Halden.

Frem til 2019 hadde veien betegnelsen fylkesvei 934 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
* Vegliste Østfold oktober 2018
*
Harry Frommermann

**Harry Frommermann** (fra 1943 **Harry Frohman**) (født 12. oktober 1906 i Berlin, død 29.oktober 1975 i Bremen) var en tysk sanger, musikkarrangør, radiomann mm. og grunnlegger av vokalsekstetten Comedian Harmonists.

Harry Frommermann ble født i Berlin av russiske foreldre. Hans far var kantor i den jødiske menigheten. Frommermann hadde to stesøstre. Av sin far fikk han undervisning i musikkteori og pianospill. Han var musikalsk, men ikke særlig flittig. Mot farens vilje forsøkte han seg som skuespiller og jazzarrangør.

I 1922-24 gikk han i lære som kjøpmann. I 1925-26 begynte han på en skuespillerskole i Berlin, men ble etter eget utsagn kastet ut. I 1926 fikk han et engasjement ved Berliner Volksbühne

I 1927 startet han vokalksekstetten Comedian Harmonists (se egen artikkel) og i årene 1927-35 hadde han stor kunstnerisk og økonomisk suksess med dette ensemblet. 

I mai 1931 giftet han seg med Marie Erna Eggstein, (senere Marion Kiss). 

I 1935 ble han på grunn av sin jødiske herkomst tvunget til å emigrere, og Comedian Harmonists ble oppløst. Fram til 1941 drev han sammen med de andre eksilantene fra Comedian Harmonists det etterfølgende ensemblet Comedy Harmonists. 

Fra 1943 var han amerikansk statsborger bosatt i USA under navnet Harry Frohman.

Fra oktober 1945 til mars 1946 arbeidet han som tolk ved Nürnbergprosessene, deretter til januar 1948 amerikansk kontrolloffiser (major) ved RIAS Berlin. Siden forsøkte han seg som mekler i sveits og arbeidet i radio i Roma før han vendte tilbake til New York.

Frohman forsøkte flere ganger senere å sette sammen en liknende gruppe som Comedian Harmonists. Dette var stort sett forgjeves, og i 1950-årene forsørget han seg som fabrikkarbeider, drosjesjåfør, møbelhandler, hjelpearbeider mm. Han levde på svært beskjedne midler og mislyktes med to ekteskap. 

Ved god hjelp av venner ble han tilslutt tilkjent erstatning fra den vesttyske staten. I august 1963 flyttet han til Bremen og levde der tilbaketrukket og syk, fra 1968 hos Erika von Späth som var en gammel venninne. Han medvirket i radiosendinger og skrev noen ufullstendige selvbiografiske manuskript. Han døde i 1975, like før det skulle lages en dokumentarfilm om Comedian Harmonists.

## Referanser


## Eksterne lenker
* 
*
Michael Rogers

**Michael Rogers** (født 20. desember 1979 i Barham) er en australsk, tidligere profesjonell, syklist. Han ble profesjonell i 1999 på det italienske laget Mapei, som etter hvert ble Quick Step-Davitamon og Quick Step-Innergetic. I 2005 gikk han til T-Mobile Team og i 2011 gikk han til Team Sky, før han avsluttet karrieren i Team Saxo-Tinkoff.

Rogers var en bra temposyklist og ble verdensmester i temporitt tre ganger, i 2003, 2004 og 2005. I 2003 overtok han tittelen etter den opprinnelige vinneren, David Millar, som ble diskvalifisert for doping.

Han hadde også klatreferdigheter, og prøvde seg i sammendraget i Tour de France, med 9.-plassen i Tour de France 2006 som hjelper for Andreas Klöden som best.

I oktober 2013 vant han Japan Cup. I desember ble det annonsert at han hadde testet positivt for clenbuterol under rittet. Han ble suspendert, men 23. april 2014 erkjente UCI at den positive prøven sannsynligvis stammet fra forurenset kjøtt fra da han litt tidligere deltok i Tour of Beijing i Kina.

I 2014 vant han to etapper i Giro d'Italia og én i Tour de France.

Han la opp i april 2016 på grunn av hjerteproblemer.

## Meritter

;2000
:2. etappe, Tour Down Under
;2002
:Sammenlagt + 2. etappe, Tour Down Under
:Sammenlagt, Tour de Beauce
;2003
:Sammenlagt, Belgia rundt 
:Sammenlagt + 6. etappe (ITT), Tyskland rundt
:Sammenlagt + 3. etappe, Route du Sud 
:Verdensmester på tempo 
;2004
:Bronse på tempo i OL i Athen 2004 
:Verdensmester på tempo 
;2005
:Verdensmester på tempo
;2006
:9.-plass sammenlagt i Tour de France 
:3. etappe, Regio Tour International
;2009
:Australsk mester på tempo
;2010
:Sammenlagt,  Vuelta a Andalucía (Ruta del Sol) 
:Sammenlagt, Tour of California
;2012
:Sammenlagt + 2. og 4. etappe, Bayern Rundfahrt
;2013
:Japan Cup
;2014
:11. og 20. etappe, Giro d'Italia
:16. etappe, Tour de France

## Referanser


## Eksterne lenker
* 
*
Liste over kirurgiske inngrep

Kirurgiske inngrep har lange og ofte vanskelige navn. Navnene er som regel fremmedord bygget opp av det latinske eller greske navnet på kroppsdelen(e) inngrepene angår eller berører, og hva som gjøres med denne kroppsdelen. Ved å dele betegnelsene opp i disse orddelene kan man lettere forstå dem. I for eksempel appendektomi er *-ektomi* et suffiks (etterledd) som betyr «å fjerne noe». *Append-* er en forkortet versjon av *appendix*, som betyr blindtarmsvedheng (i dagligtale omtalt som bare *[[blindtarm]]en*). Altså er appendektomi et inngrep der man fjerner hele eller deler av blindtarmen.

Innføringen av kikkhullskirurgi har ført til en rekke nye ord, som *artroskopisk* eller *laparoskopisk* kirurgi. Disse er satt sammen på samme måte som over; et artroskop er et verktøy som lar en se (gresk *skopos*) inn i et ledd (gresk *arthrosi*).

## Liste over kirurgiske ord og uttrykk
### Prefiks
* *angio-* : relatert til blodårer
* *artr-* : relatert til et ledd
* *bi-* : to
* *colpo-* : relatert til vagina
* *encefal-* : relatert til hjernen
* *hepat-* : relatert til leveren
* *hyster-* : relatert til livmoren
* *lapar-* : relatert til bukhulen
* *lobo-* : relatert til en lapp (av hjernen eller lungene)
* *mammo-* og *masto-*: relatert til brystene
* *myo-* : relatert til muskelvev
* *nefro-* : relatert til nyrene
* *oofor-* : relatert til eggstokkene
* *orchid-* : relatert til testiklene
* *vas-* : relatert til vas deferens

### Suffiks
* *-centese*: kirurgisk gjennomhulling
* *-dese* : stabilisering eller sammenføyning av to deler
* *-ektomi*: fjerning. 
* *-oid* : -liknende
* *-opsy* : kirurgisk undersøkelse
* *-ostomi* eller *-stomi*: å kirurgisk lage et hull (en ny «munn» eller «stoma») 
* *-otomi* or *-tomi*: kirurgisk snitt
* *-plasti* : erstatting
* *-rrhapi*: sutur

## Liste over kirurgiske inngrep
*Abdominalkirurgi
*Abdominoplasti
*Adenoidektomi
*Amputasjon
*Angioplasti
*Appendektomi
*Artrodese
*Artroplasti
*Artroskopi
*Artrotomi
*Biopsi
*Cholecystektomi
*Cingulotomi
*Clitoridektomi
*Colektomi
*Colostomi
*Commissurotomi
*Cordotomi
*Cricothoracotomi
*Discektomi
*Diverticulectomu
*Episiotomi
*Endarterektomi
*Endoscopisk thoracisk sympatektomi
*Fistulotomi
*Frenektomi
*Fundektomi
*Gastrektomi
*Grafting
*Hjertetransplantasjon
*Hemicorporektomi
*Hemoroidektomi
*Hepatektomi
*Brokkoperasjon
*Hysterektomi
*Keisersnitt
*Laminektomi
*Laparoskopi
*Laparotomi
*Laryngektomi
*Lithotripsi
*Lobotomi
*Lobektomi
*Lumpektomi
*Lungetransplantasjon
*Mammektomi
*Mammoplasti
*Mastektomi
*Mastoidektomi
*Meniskektomi
*Mentoplasti
*Myotomi
*Nefrektomi
*Nyretransplantasjon
*Oophorektomi
*Orchidektomi
*Parathyroidektomi
*Penektomi
*Phalloplasti
*Pneumotomi
*Pneumektomi
*Prostatektomi
*Radiokirurgi
*Ritidoplasti
*Sigmoidostomi
*Sfinkterotomi
*Splenektomi
*Stapedektomi
*Tenotomi
*Thorakotomi
*Trombektomi
*Thymektomi
*Thyroidektomi
*Tonsillektomi
*Trakeotomi
*Trakeostomi
*Ureterosigmoidostomi
*Vaginektomi
*Vasektomi
*Vulvektomi
Willy Logan

**William «Willy» Frederick Logan** (født 15. mars 1907 i Saint John i New Brunswick, død 6. november 1955) var en canadisk skøyteløper som deltok i de olympiske vinterleker 1928 i St. Moritz og 1932 i Lake Placid.

Logan vant to olympiske bronsemedaljer under Vinter-OL 1932 i Lake Placid. Han kom på tredjeplass på - og  meter skøyter. På 500 meter ble han nummer fem, men han klarte ikke å kvalifisere seg til finalen på  meter, han ble nummer fem i sitt heat.

## OL-medaljer
* 1932  Lake Placid -  Bronse i hurtigløp på skøyter,  meter  Canada
* 1932  Lake Placid -  Bronse i hurtigløp på skøyter,  meter  Canada

## Referanser


## Eksterne lenker
*
Gansdalen

**Gansdalen** (lokalt kalt «Gan») er en bygd cirka ti kilometer sør for Fetsund i Lillestrøm kommune. Den ligger på østsiden av Øyeren, rundt 20 minutters kjøring sørøstover fra Lillestrøm by langs riksvei 22.

Stedet har en badeplass, barneskolen Dalen skole, bedehus, Dalen kirke og et nyere boligfelt kalt Stensrudfeltet.

Ned mot Øyeren finner en Gansbruket, et tidligere sagbruk som nå er museum. På Foss i Gansdalen ligger bygningen som tidligere huset Foss Smergelskivefabrikk, etablert i 1898 og  senere omdøpt til Foss Slipeskivefabrikk. I 1911 ble Fet Jernvarefabrikk etablert i Gansdalen; fabrikken flyttet senere til Grorud og ble Grorud Jernvarefabrikk.

Gansdalen har et fint skogsområde med gode forhold for fotturer og langrenn.

## Referanser
Tromsø karateklubb

**Tromsø Karateklubb** (stiftet 28. oktober 1975) er en karateklubb fra Tromsø, hvor det trenes klassisk kyokushin karate.

Klubben har siden 2004 hatt eget klubb- og treningslokale (dojo) i Fløyahallen på Tromsøya.

Klubben er tilsluttet Norges Kampsportforbund, et særforbund under Norges idrettsforbund og olympiske og paralympiske komité. Internasjonalt er klubben tilsluttet World So-Kyokushin. 

## Referanser


## Eksterne lenker
*
Transnistrias flagg

**Transnistrias flagg** er vannrett delt i rødt, grønt og rødt. Offisielt skal flagget som benyttes av myndighetene ha stjerne, hammer og sigd i øvre hjørne ved stangen. Dette er da å anse for et statsflagg. Varianter av flagget uten de kommunistiske symbolene er offisielt tillatt benyttet av andre enn offisielle myndigheter. 

Transnistrias flagg er identisk med det flagg som under Sovjetunionen ble ført av den Moldaviske SSR. Da dette landet ble selvstendig brøt Transnistria ut, men beholdt symbolene så godt som uendret. Utbryterrepublikken fører også det gamle moldaviske emblemet fra sovjettiden.

## Eksterne lenker
* Flag of Pridnestrovie
Plikt

**Plikt** er en fordring, et (kategorisk) imperativ, krav eller skyldighet som man er bundet til å gjøre. Plikt og rett er motsatte rettsposisjoner: Til den enes rett svarer den annens plikt. I tillegg kan plikt også bety at rettssubjektene må gjøre noe uten at dette har motstykke i noen annens rett. Spesielt myndighetene kan ha plikt til å sette i verk tiltak uten at dette svarer til noen rett hos individene.

## Se også
* Pliktetikk
* Pliktavlevering
* Pliktforsømmelse
* Verneplikt
* Opplysningsplikt
* Boplikt
* Driveplikt
* Vikeplikt
* Taushetsplikt
* Undervisningsplikt, skoleplikt
* Ansvar, lydlighet, lojalitet

## Eksterne lenker
* Ord med etterleddet «plikt» i norsk ordbok
Bevisbyrde

**Bevisbyrde** er et ansvar som påhviler den som i retten fremsetter påstand om at det foreligger et bestemt faktisk forhold. Påstanden kan også gjelde skyld hos en tiltalt i straffesak eller skadevolder i en erstatningssak. Dersom påstanden ikke kan sannsynliggjøres i tilstrekkelig grad, kan retten ikke legge påstanden til grunn. Bevisbyrde er således risikoen for at dommeren vurderer en framsatt påstand negativt.

Konseptet har fått uttrykk i den latinske maksimen *Semper necessitas probandi incumbit ei qui agit*, som betyr «bevisbyrden påligger alltid anklageren».

Bevisbyrdereglene er de prosessuelle regler som avgjør hvem som må bevise for eksempel at en faktisk påstand skal legges til grunn. I sivile saker påhviler bevisbyrden hver av partene. I straffesaker er det påtalemyndigheten som har bevisbyrden for tiltaltes straffeskyld.

Dette prinsippet anses også å være gjeldene for åpne debatter generelt, og vil, dersom debattantene enes og følger prinsippet, bidra til en produktiv debatt med relevante argumenter. 

## Referanser
Pan (måne)

**Pan** er den innerste av Saturns måner. Den ble oppdaget av Mark R. Showalter i 1990, ved hjelp av data og foto fra romsonden Voyager 2 og fikk den midlertidig benevnelsen S/1981 S13.

Pans diameter er mellom 20 og 30 km, og befinner seg i Enckes deling i Saturns A-ring. Den fungerer som en hyrde, og er ansvarlig for å holde Enckes deling åpen. Månen gravistasjon produserer bølge-mønster i ringene som indikerte Pan's tilstedeværelse, og som ledet til en re-eksaminasjon av månens spådde lokalisering. Andre uoppdagede ringer kan også eksistere innenfor Saturn's ringer.

Eksistensen av en slik måne i Encke's deling ble først spådd av Jeffrey N. Cuzzi og Jeffrey D. Scargle i 1985. Året etter beregnet Showalter med flere dens bane og masse ved å modellere dets «hekkbølge», eller gravitasjonelle forstyrrelse. De kom til et meget nøyaktig anslag, og estimerte at det kun var en måne inne i Encke's deling 

Månen ble senere funnet mindre enn 1° fra den spådde posisjonen. Letingen ble gjort ved å undersøke alle aktuelle foto fra Voyager 2 og bruke en data-kalkulasjon som spådde om månen ville være synlig under tilstrekkelig positive forhold på hvert bilde. Hvert aktuelle bilde fra romsonden med resolusjon bedre enn ~50 km/pixel viser Pan klart. I alt er Pan synlig på 11 foto tatt av Voyager 2.

Månen ble gitt navnet sitt etter guden Pan 16. september 1991
Acetylkolin

**Acetylkolin** (ACh) virker som en nerveimpulsoverfører – nevrotransmittor – i parasympatiske nerveender, synapser, i parasympatiske og sympatiske ganglia og i overgangen nerve-muskel; jf karbakolin, acetylkolinesterase.

## Litteratur

* 
* 
* 
* 
*
Colbjørnsens gate

**Colbjørnsens gate** finnes flere steder i Norge:
* Colbjørnsens gate (Oslo)
* Colbjørnsens gate (Larvik)
Bondelia videregående skole

**Bondelia videregående skole**, beliggende i Helgerudvn. 30, Gjøvik, er en tradisjonsrik institusjon for hele innlandet. I mange år var det husmorskole på Bondelia. I nyere tid har skolen vært arena for utdanning innen helse- og sosialfag og mediefag.

Etter sammenslåingen av de videregående skolene i Gjøvik blir studieretningene ved Bondelia overført til nye Gjøvik videregående skole.

## Referanser
Pluto (Disney)

:*Se også [[Pluto (andre betydninger)]]*
**Pluto** er en berømt tegnefilm- og tegneseriefigur skapt i 1930. Den første fimen han var med i er *The Chain Gang* fra 1930. Pluto opptrer som hunden til Mikke Mus, men har i enkelte tilfeller opptrådt sammen med Donald Duck. Han fikk navnet Pluto i forbindelse med oppdagelsen av dvergplaneten Pluto i 1930 som fikk sitt navn fra den romerske guden Pluto.

## Eksterne lenker
* Pluto Duckipedia
Slaget ved Nyborg

**Slaget ved Nyborg** den 14. november 1659 på Fyn i Danmark, sluttet med svensk nederlag og var avgjørende for utfallet av krigen om Danmark. Etter fredsforhandlingene hadde gått galt ved Karl X Gustavs motvillighet, invaderte en alliert hær Fyn, der de svenske styrkene allerede var delvis isolert av den allierte fellesflåten. Med tapet av Fyn og hæren der ble fredsforhandlingene gjenopptatt, som  ledet til Københavnfreden i 1660.

## Referanser
Diego Forlán

**Diego Martin Forlán** (født 1979) er en uruguayansk tidligere fotballspiller. 

Han spilte i sine ungdomsår for klubbene ,  og . I januar 2002 gikk han, 23 år gammel, til  for 6,9 millioner pund. Han ble ingen umiddelbar suksess på Old Trafford, og det tok 27 kamper før hans første scoring for *The Red Devils* kom. Han scoret ikke mange mål for United, men scoret mange viktige mål, blant annet to mål mot . På sine 98 kamper for United scoret han 17 mål.

I august 2004 signerte han for spanske . I sin første sesong ble han toppscorer i Primera División med 25 mål, og ble tildelt Gullstøvelen, sammen med franske Thierry Henry. Sommeren 2007 ble han kjøpt av  som erstatter for Fernando Torres, som da gikk til Liverpool.
Han ble kåret til beste spiller i VM i Sør-Afrika 2010.

## Bakgrunn
Både hans far og farfar hadde en fortid innen fotball, og det var naturlig for Forlán å følge i deres fotspor.

## Statistikk
**Manchester United**

## Referanser


## Eksterne lenker
*  tilgjengelig på Engelsk og Spansk.
*
Pluto (andre betydninger)

**Pluto** kan referere til:

;Antikken
* Pluto (gud), underverdenens gud i gresk og romersk mytologi

Må ikke forveksles med
* Plutos (Plutus på latin), guden av rikdom i gresk mytologi
** *[[Plutos (komedie)]]*, et navn på en satirisk komedie fra antikkens Hellas som fremstiller guden Plutos

;Moderne bruk
* Pluto, en dvergplanet i solsystemet
* Pluto (Disney), en tegnefilm- og tegneseriefigur i Walt Disneys Andeby
* Plutonisme, en retning i geologiens tidlige faghistorie
* Plutonium, et radioaktivt grunnstoff
* Pluto TV, en videostrømmetjeneste
Acetylkolinesterase

**Acetylkolinesterase** er et enzym som finnes i nervevev, muskelvev og erytrocytter. Det spalter acetylkolin til cholin og eddiksyre, og er et viktig stoff for nervesystemets funksjon; jf choleinsterase.

## Litteratur

* 
* 
* 
*
Slaget ved Ebeltoftviken

**Slaget ved Ebeltoftviken** fant sted den 23. juli 1659 ved Ebeltoftviken untenfor Jylland. De svenske troppene, ledet av Owen Kox, beseiret danskene og nederlenderne. Slaget var en del av Karl X Gustavs andre danske krig.

De dansk-nederlandske skipene skulle eskortere troppetransporter til det da svenskkontrollerte Fyn. Skipene ble overrasket av et svensk angrep og etter slaget hadde et av de nederlandske skipene eksplodert og de fire andre blitt tatt av svenskene som gikk seirende ut av slaget.

## Kilder
*Martin Pavón: Søslaget i Ebeltoft Vig, "1001 fortællinger om Danmark"
*↑ "Søværnets mærkedage - Juli". Flådens historie. 2008-05-30.
*Ulf Sundberg, Hjalmarson and Högberg (1998). Svenska krig 1521-1814
Anders Moland

**Anders Moland** (født ca 1965) er en norsk TV- og teaterprodusent. Han har vært teatersjef  og deleier på Chat Noir, samt tidligere deleier av ABC-teateret. Moland er blant annet kjent som produsent for dramaserien *[[Seks som oss]]* og dokumentarsåpen *[[Alt for Rognan]]*.

Han var samboer med skuespiller Hilde Lyrån fra midten av 1980-årene til 2007.

## Referanser
Slaget ved Rødsand

**Slaget ved Rødsand** i Femern Bælt hendte den 30. april 1659 mellom den dansk-nederlandske flåten ledet av admiral Jacob Obdam som hadde vunnet slaget i Øresund, og en svensk krigsflåte ledet av admiral Klas Bielkenstierna. I løpet av slaget ble svenskene utmanøvrert og slått tilbake fra farvannet mot Flensborg. Med denne seieren hadde de allierte vunnet herredømmet over det danske farvannet fram til den vestre kysten av Sjælland.
På nett med byen

***På nett med byen*** var en revyoppsetning ved gjenåpningen av Edderkoppen teater i 2003. Revyen hadde premiere 18. september 2003 og ble spilt ut februar 2004.

Medvirkende:
* Anne Marit Jacobsen
* Linn Skåber
* Geir Morstad
* Brede Bøe
* Cheezy Keys (Kjærand Moe, Mads Rogde, Kim Arne Hagen, Anders Kjepperud og Hans Petter Moen)

Regi:
* Tom Sterri

Produsent:
* Knud Dahl (Spinn produksjon)
Plutos

**Ploutos** (gresk: Πλοῦτος, «rikdom»), vanligvis latinisert som *Plutus*, var gud for rikdom i antikkens greske religion og myter. Han var sønn av fruktbarhetsgudinnen Demeter  og halvguden Iasion som hun lå med i tre ganger pløyd åker. I teologien til de eleusinske mysterier ble han sett på som «det guddommelige barnet». Hans forhold til herskeren av underverden Plouton (latin Pluto, som han ikke må forveksles med), er kompleks da denne guden også sto for mange av de samme verdiene ved å være en ktonisk gud.

I den filosofiske mytologi i den senere klassiske periode er Ploutos framstilt av Aristofanes  som blindet av Zevs slik at han er stand til å dele ut sine gaver uten fordommer. Han er også lam slik at tar sin tid med å ankomme, og med vinger slik at han drar av sted raskere enn han kom. Når gudens syn er vendt tilbake, i henhold til Aristofanes' komedie, er han i stand til å avgjøre hvem som fortjener rikdom og således skaper uro.

## Se også
* Den romerske guden Pluto.
* Plutos (komedie), komedie av Aristofanes

## Referanser


## Eksterne lenker
*
Fylkesvei 329 (Hedmark)

**Fylkesvei 329 i Hedmark** går mellom Nordstuen og Vangen i Eidskog. Veiens lengde er 10,1&nbsp;km.

2019 ble veien erstattet av fylkesvei 1964 og fylkesvei 1966.

## Kommuner og knutepunkter

* Nordstuen
* fra Ingelsrud til  Stangnes (3,3&nbsp;km)
*Endepunkt Vangen

## Referanser


## Eksterne lenker
* Vegvesenets vegkart
Nagle

En **nagle** som også kalles **klinke**, **klinknagle** eller **nite** er en mekanisk festeanordning som består av en slett sylinder med et preformet hode i en ende. Nagler brukes til å forbinde to arbeidsstykker ved at de settes i et forboret hull med hodet på den ene siden og et motstående hode formes av den frie enden slik at det oppstår et mothold. Ofte betegnes de groveste naglene klinker og de fineste niter, men dette er ikke konsekvent. Denne sammenføyningsprosessen kalles *nagling*, *klinking* og *niting* og større konstruksjoner som er laget på denne måten er klinkbygget.  

## Typer av nagler
Med vanlige massive nagler skjer dette arbeidet ved at man holder naglen fast i hullet med et mothold («dolly») og stuker den motsatte enden med en hodeform og en slegge eller maskinhammer. Ved større arbeider krever dette to personer.
*Kaldnagling brukes for mindre sterke forbindelser og dekorative nagler eller der arbeidsstykkene er brennbare slik som i trebåter. Her brukes et mykere metall som kobber eller aluminium.
*Ved varmnagling brukes smidde nagler, for eksempel av stål, som varmes opp til de er rødglødende og mothodet blir smidd. Varmnagling gir en sterkere nagle og har også den fordelen at naglen trekker seg sammen og danner en forspent forbindelse når den kjølner. Derfor kan varmnagling også gi tette skjøter for eksempel i kjeler og skip. Skjøten kan gjøres helt tett ved *dikking* dvs. å meisle langs skjøten.

Blindnagler er hule og leveres med en stamme med et lite hode gjennom senterhullet. Det er vanlig med nagle i aluminium og stamme i stål. Hele enheten settes i det forborede hullet, og en bruker en blindnagletang med mothold og en mekanisme som trekker stammen med hode inn i naglens hull slik at denne ekspanderer og danner et mothold. Stammen har en svekkelse under hodet som ryker ved en fast trekkraft slik at kun selve naglen blir igjen. Denne operasjonen kan utføres fra en side, derav navnet.

## Klinkbyggede og naglede konstruksjoner
Klinkbygde konstruksjoner i stål var det vanligste fram til andre verdenskrig, da sveising ble mer vanlig. Skip, rør, dampkjeler, og fagverkskonstruksjoner i broer og  skyskrapere var gjerne klinkbygget. Klinkbygging er mer arbeidskrevende enn sveising, men gir noe fleksibilitet i sammenføyningen slik at sprekkdannelse ikke så lett oppstår. Sprekkdannelse var et problem i tidlige sveiste konstruksjoner og nagling foretrekkes fremdeles f.eks i flykonstruksjoner der lav vekt og høy styrke er viktig. 

## Referanser
Slaget ved Dungeness

**Slaget ved Dungeness** ble utkjempet den 10. desember 1652 under første anglo-nederlandske krig, utenfor Dungeness i Kent. 

## Før slaget
I oktober 1652 trodde Det engelske samveldet at De forenede Nederlandene etter nederlaget ved Kentish Knock ikke ville våge å føre ut en flåtestyrke så sent i sesongen. Deler av den engelske flåten ble derfor sendt til Middelhavet, noe som førte til at engelskmennene var i kraftig mindretall i hjemlige farvann. Samtidig arbeidet nederlenderne på spreng med å utvide sin flåte. 

Den 1. desember satte admiralløytnant Maarten Tromp seil fra Hellevoetsluis med 88 krigsskip og fem brannskip som ekskorte for en stor konvoi på vei til Vestindia. Tromp hadde blitt uoffisiell øverstkommanderende da Witte de With fikk et sammenbrudd som følge av nederlaget ved Kentish Knock. 

## Selve slaget
Da konvoien hadde kommet trygt forbi Gibraltar brøt Tromp ut og begynte å lete etter engelske styrker, og den 9. desember fant han en flåte på 42 skip under sjøgeneral Robert Blake. På grunn av dårlig vær kunne de ikke gå i kamp den dagen, men neste dag kom Blake ut og de to flåtene møtte hverandre omkring klokken 15.  

Det var en sterk nordøstlig vind under slaget, noe som forhindret den nederlandske flåten i å utføre et fullt angrep. Da mørket senket seg var fem av Blakes skip blitt senket, mens to var erobret; flere andre var skadet. Nederlenderne mistet et skip på grunn av brann. Blake trakk seg i ly av mørket tilbake til sin ankerplass i Downs. Selv om dette teknisk sett var en nederlandsk seier var Tromp ikke fornøyd, fordi man med mer enn dobbelt så mange skip hadde hatt en god anledning til å tilintetgjøre den engelske hjemmeflåten. 

Seieren gav Nederlandene kontroll over Den engelske kanal og dermed over handelsfarten i farvannet. Det har vært sagt at Tromp skal ha bundet en kost til masten på flaggskipet for å vise at han hadde feiet motstanderen av sjøen. Denne historien blir avvist av N.A.M. Roger i *The Command of the Ocean*, hvor det påpekes både at slikt skryt ikke stemmer med Tromps personlighet, og at det å binde en kost til masten på den tiden betydde at skipet var til salgs. Nederlandske samtidige kilder nevner heller ikke historien.

For engelskmennene viste slaget at det ikke var fornuftig å dele flåten så lenge Nederlandene fortsatt hadde en stor flåte i hjemlige farvann. Det viste seg også at krigsmoralen var svært dårlig både blant den engelske marinens mannskaper og blant kapteinene på handelsskip som var leiet inn av marinen. 

I løpet av vinteren ble den engelske flåten reparert og sjøkrigsstrategien revidert. Blake og marinekommissærene skrev *[[Sailing and Fighting Instructions]]*, som ble sendt ut til kommandanter i 1653. Instruksen inneholder den første formelle beskrivelsen av linjetaktikk. Innen februar 1653 var engelskmennene klare til å utfordre sin motstander igjen, noe som resulterte i det tre dager lange slaget ved Portland. 

## Litteratur
*
*
Nordlandenes amt

**Nordlandenes** eller **Nordlands amt** var en administrativ enhet (amt) i Norge opprettet i dansketiden. Det som omfattet tidligere Nordlandenes len, ble i 1604 skilt ut fra Bergenhus len. Amtet ble opprettet i 1668 og lå den gang under Bergen stiftamt. Ved nyordningen av amtsinndelingen i 1685 ble Nordlands amt lagt under Trondhjems stiftamt. I 1787 ble den nordligste delen av amtet, Senjen og Tromsø fogderi overført til Vardøhus amt, som samtidig fikk navnet Finnmarkens amt. Dette fogderiet ble i 1866 skilt ut og dannet et eget amt under navnet Tromsø amt.

Nordlands amt fikk i 1919 navnet Nordland fylke.

## Se også
* Liste over Nordlands fylkesmenn med amtmenn i Nordlandenes amt.
Trefningen ved Hven

**Trefningen ved Hven** var en kamp i 1659 mellom en nederlandsk maritim styrke under ledelse av Adrian Banckers, og svenske tropper på flere skip. Det nederlandske orologsskipet *Zeeridder* mistet forankringen sin og drev på grunn på øyen Hven (Ven) i Øresund. 

Svenskene på Landskrona sendte først ut skjærbåter i et angrep, men ble slått tilbake. En liten avdeling på to krigsskip — *Mercurius* med 46 kanoner og *Fides* med 36 kanoner — eskorterte et brannskip dit og gikk til angrep for å ødelegge det nederlandske skipet. Banckers klarte å skyte brannskipet i senk og drev senere bort de to større svenske krigsskipene etter en hissig kamp. 

Banckers klarte å få trukket fri *Zeeridder* og bringe det tilbake til København.

## Referanser
Slaget ved Ærø

**Slaget ved Ærø** var et mindre sjøslag om herredømmet over det danske farvannet mot jyllandskysten og Flensburgfjorden. Svenskene hadde sendt et landingsparti til Langeland som ble brutalt herjet med en mindre eskadre i mars. Ved bruk av falsk flagg overfallet viseadmiralen Nikolaj Helt svenskene og forfulgte dem til et sted ved Ærøs nordvestspiss, hvor to skip gikk på grunn. Det ene skipet ble erobret.
Bergen magistrat

**Bergen magistrat** var fra 1666 et kollegium av embetsmenn som styrte Bergen. Organet ble opprettet etter innføringen av eneveldet og ertstattet et byråd. Magistraten var under tilsyn av stiftamtmannen. Magistraten besto opprinnelig av en president, to borgermestre og seks rådmenn (i 1685 redusert til fire og i 1774 to). I tillegg var det fra 1679 et organ av borgerrepresentanter, de «16 eligerte menn» eller "sekstenmennene", som sammen med magistraten skulle drøftet byens viktigste saker, hvis formann ble kalt "statshauptmann". 

Opprinnelig var mange av medlemmene danske, på 1700-tallet ble det vanlig å rekruttere medlemmer blant byens kjøpmenn. De 16 menn hadde ingen selvstendig myndighet. Byens borgere fikk gjennom de 16 større innflytelse på styringen av byen. De 16 satt på ubestemt tid og supplerte seg selv når det var ledig plass og var dominert av byens rikeste kjøpmenn. De 16 sluttet ofte opp om magistraten og ble i praksis talsmenn for magistraten og ikke for borgerne. De 16 eligerede menn skulle opprinnelig velges av byens borgere, men det var ikke alltid tilfelle. I visestattholder Gabels brev til Kongen av 6. juni 1702 fortelles at da hadde "de 16 menn" lenge drevet og supplert seg selv når en falt fra.

I 1828 ble magistraten redusert til en borgermester og to rådmenn. Med formannskapslovene av 1837 ble mye av ansvaret overført til folkevalgte organer; etterhvert fattet bystyret vedtak og fra 1860 var magistratene bare et utredende organ. Magistraten ble nedlagt i 1922 og oppgavene overført til en rådmann og fire borgermestere.

## Se også
* Magistraten
* Magistratbygningen
## Referanser


## Eksterne lenker
* Bergen Byleksikon på nett, om Bergen magistrat
Simen

**Simen** kan ha flere betydninger:

* En norsk variant av mannsnavnet Simon
* Første bok i trilogien Simen, Bonden og Bror min av Kjell Aukrust
Annaba

**Annaba** (arabisk: *عنابة* transliterasjon: *Annābah*) er en by nordøst i Algerie med 202&nbsp;186 innbyggere (2007). Byen er Administrasjonssenter for provinsen med samme navn. Byen ligger 57 km fra grensen til Tunisia

Annaba var kjent som Hippo Regius i romertiden, og ble trolig grunnlagt av fønikerne i det 12. århundret f.kr. Hippo Regius var senere et av de viktigste sentrene for tidlige kristne, og Augustin av Hippo, en av historiens mest innflytelsesrike kristne teologer var biskop her fra 396 til 430.

## Referanser


## Eksterne lenker
*
Comedy Harmonists

**Comedy Harmonists**, etterfølger til den tyske vokalsekstetten Comedian Harmonists, ble startet i Wien i 1935 i eksil av de jødiske medlemmene Harry Frommermann, Erich Abraham Collin og Roman Cycowski. Senere fikk gruppa base i London. 

Comedy Harmonists var til å begynne med svært populære. Gruppa reiste på turnéer over hele Europa (utenom Tyskland), også i Norge. Turnéene inkluderte et langt opphold i Russland. Senere dro den på lange turnéer i USA, Sør-Amerika og ikke minst Australia der den fikk et stort publikum.

Comedy Harmonists nådde på mange områder opp til det samme kunstneriske nivået som forgjengeren, men har i ettertid ikke fått den samme oppmerksomheten.   
 
Gruppa ble oppløst i 1941.
## Referanser
Fred. E. Reymert

**Fred. E. Reymert** (eg. *Johan Fredrik Ekholm Reymert*, født 1835 i Mandal, død 1925 samme sted) tilhørte Mandals storkjøpmenn i siste halvdel av 1800-tallet. 

Han vokste opp i Kjøbmandsgaarden (Mandal) i Øvrebyen. Gjennom nærmere 40 år drev han fra 1860 en av Mandals større forretninger i Reymertgården i Store Elvegate (ved Hestetroa). Han var også partsreder og var blant annet en av de større partshaverne i mandalsskuta "Præsident", som var en av landets største fullriggere. Han hadde også eierinteresser i Mandals Reperbane. 

Han var aktivt med i kommunalt arbeid, blant annet som ordfører i 1892. Som ordfører var han med på å initiere kommunens kjøp av det viktige friluftsområdet Furulunden. Han var også aktivt med i ledelsen av Mandals Sparebank. Han hadde stort engasjement for Mandal sykehus, der han satt i styret i hele 45 år. 

Hans etterslekt stammer fra sønnen Fredrik *Kristoffer* Reymert (1878–1955), som var gårdbruker i Eidsberg i Østfold. Reymertgården i Mandal er fremdeles i etterslektens eie.

## Se også
* Reymert (slekt)

## Litteratur
* 

## Referanser
August Leopold Crelle

**August Leopold Crelle** (født 11. mars 1780, død 6. oktober 1855) var en tysk ingeniør og matematiker. Han ble født i Eichwerder i nærheten av Wriezen i Tyskland, og han døde i Berlin. Han startet *Journal für die reine und angewandte Mathematik* (også kjent som Crelles Journal).

Av yrke var Crelle ingeniør, og han var kjent i Tyskland for å ha konstruert jernbaner og veier. Han var også svært interessert i matematikk, og han ble kjent med Niels Henrik Abel under dennes besøk i Berlin. De to ble etter hvert gode venner, og Abel publiserte en stor del av sine artikler i Crelles tidsskrift. Crelle jobbet lenge for å skaffe Abel en fast stilling i Berlin, og etter hvert klarte han også dette. Brevet med den glade nyheten om fast stilling og en sikker framtid i Berlin nådde fram noen få dager etter at Abel var død.

## Referanser


## Litteratur
* 

## Eksterne lenker
* O'Connor, John J., og Edmund F. Robertson: «August Leopold Crelle» – MacTutor History of Mathematics archive.
Kim

**KIM**, **Kim** eller **kim** kan vise til:

;Kim
*Kim (navn), kortform av både Joakim og Kimberly; dessuten et vietnamesisk pikenavn
*Kim (familienavn), koreansk familienavn.
*Kim (roman), av Rudyard Kipling

;kim
* en plantes embryo – en *kime* eller *spire*

;KIM
*Kontaktutvalget mellom innvandrerbefolkningen og myndighetene
*Kommunistitsjeskij Internatsional Molodezji, Den kommunistiske ungdomsinternasjonale
Mia Kirshner

**Mia Kirshner** (født 25. januar 1975) er en canadisk skuespiller kjent både fra film og TV, kanskje mest kjent fra rollen som «Jenny Schecter» i TV-serien *[[The L Word]]*.

I 1993 hadde hun en rolle i Deny Arcands film *[[Love and Human Remains]]*, som hun ble nominert til en Genie-pris for «beste kvinnelige birolle» for. Hun vant senere en kritikerpris på filmfestivalen i Cannes for sin opptreden i Atom Egoyans *[[Exotica]]*.

Kirshner opptrådte i de første tre episodene av *[[24 (TV-serie)|24]]* som den biseksuelle terroristen «Mandy» i 2001. Senere opptrådte hun igjen i den samme rollen i sesong 2  og sesong 4.

I 2006 hadde hun en av hovedrollene i Brian De Palmas film *[[The Black Dahlia]]* sammen med Josh Hartnett, Aaron Eckhart, Scarlett Johansson og Hilary Swank. Kirshner har rollen som den unge skuespilleren Elizabeth Short som ble drept i 1947.

Kirshners hadde rollen som «Jenny Schecter» i TV-serien *[[The L Word]]*.

Hun hadde også en opptreden i Marilyn Mansons musikkvideo for «Tainted Love» i 2001.

## Utvalgt filmografi

## Referanser


## Eksterne lenker
*
Formentera

**Formentera** er en øy og kommune i det østlige Spania, i provinsen Balearene. Kommunen har  innbyggere (2021).

Øya var lenge kun tilgjengelig med båt fra Ibiza, og dette gjorde den til den mest fredfulle av de to øyene, men i de senere år har faste ruter fra den spanske halvøy ført til økt turisme. Øya er best kjent for å tillate nakenhet på de fleste av øyas strender.

## Geografi
Formentera er den minste og sørligste øya av Pityusene, som også omfatter Ibiza og Formentera. Øya befinner seg 3,6 kilometer sør for Ibiza i Middelhavet. Det nærmeste punktet på Den iberiske halvøy er byen Denia, nord for Alicante, 10o km unna.

Formentera er 19 kilometer lang og har en strandlinje på 69 kilometer, i stor utstrekning bestående av strender. Høyeste punkt på øya er La Mola, 192 meter over havet. Klimaet er behagelig med gjennomsnittstemperatur 18,6° Celcius og 2883 soltimer per år. Vegetasjonen er typisk for Middelhavet, og øya har blant annet noe furuskog.

Nord for øya er en rekke ubebodde, ugjestmilde mindre øyer. De største er Espalmador (240 hektar) og Espardell (60 hektar).

## Befolkning og styre
Formentera utgjør en kommune, som også heter Formentera.

Øya har disse fem befolkningssentrene: San Francisco Javier (katalansk: *Sant Francesc Xavier*), San Fernando de las Rocas (*Sant Ferran de ses Roques*), El Pilar de la Mola, La Sabina (*La Savina*) og Es Pujols. San Francisco Javier er administrativt sentrum.

Øyas viktigste næringsvei er turisme som utnytter de paradisliknende strendene Illetas, Levante, Es Arenals, Migjorn, Cala Saona, med flere.

## Historie
De første bosettinger på øya kan spores tilbake til bronsealderen med den megalittiske steinsettingen *Ca na Costa*, datert til 1600-tallet f.Kr. Øyas navn skal være avledet av det latinske ordet *frumentum*, som betyr «korn». Øya har vært okkupert av khartagenerne før de overlot den til romerne. I påfølgende århundrer kom den under herredømme av vestgotere, Bysants, vandaler og araberne, men det vites ikke om øya var bebodd i perioden mellom vestgoternes og arabernes herredømme. 

Kong Sigurd Jorsalfare erobret øyene Formentera, Ibiza og Menorca på Balearene fra emiren Mubassir ibn Sulayman al-Nassir ad-Daula i 1110 under Det norske korstog. Senere ble Formentera erobret av katalanere, lagt inn under den aragónske kronen, og senere ble den en del av det middelalderske kongeriket Mallorca. Formentera var så plaget av piratangrep av ingen turde slå seg ned der. Den forble ubebodd i flere hundre år, mens berberpirater brukte den som utgangspunkt for sine angrep mot Ibiza.

## Referanser


## Eksterne lenker
*
Synapse

**Synapse** er en overgang mellom to nerveceller der et nervesignal kan overføres fra en nervecelle til en annen. En synapse består av en aksonende, en mottakercelle og spalten mellom dem. Synapsespalten er ca. 20 nm bred, og er fylt med væske.

En nerveimpuls går langs en nervefiber (akson) som en elektrisk bølge der et oppbygget spenningspotensial over cellemembranen brytes ned. Cellemembranen inneholder spenningsregulerte ionekanaler som styres av membranpotensialet (elektrisk spenningsforskjell mellom cellens indre og ytre). Natrium+ og kalium+ ioner pumpes gjennom disse ionekanalene. Når nerveimpulsbølgen er passert, pumpes natriumioner, Na+, fra innsiden av nervecellemembranen til utsiden. Kaliumioner, K+, diffunderer inn i cellen. Dette gjør membranpotensialet mer negativt. Denne bevegelsen av ioner er en kontinuerlig prosess, der resultatet er en høy konsentrasjon av kaliumioner inne i cellene og høy konsentrasjon av natriumioner utenfor cellene. 

Når nerveimpulsen kommer langs den ene nervefiberen til aksonenden, påvirkes kalsium-kanalene til å åpnes. Når mengden av kalsiumioner (Ca+) øker i aksonenden, frigjøres transmittersubstanser som rask diffunderer over synapsespalten til mottakercellen og bindes til reseptorregulerte ionekanaler. Dette medfører at ionekanalene i mottakercellen åpnes. Ioner strømmer inn i cellen og endrer membranpotensialet. Dersom terskelverdien (ca. -60 mV) nås, starter ny nerveimpuls i motakercellen. 

Det finnes mange kjemiske stoffer som fungerer som transmittersubstanser i forskjellige typer synapser. Eksempler på disse er
* Acetylkolin
* Serotonin
* Noradrenalin

Mange medikamenter virker på enzymer som bryter ned eller bygger opp transmittersubstanser. Enzymene øker eller hemmer oppbygging eller nedbrytning av transmittorsubstanser. Disse medikamentene øker eller hemmer synapsens evne til å overføre en nerveimpuls til den neste nervecellen. 

Det er sannsynlig at fremtidig forskning vil gi mye kunnskap om hvordan dagens og fremtidens medikamenter, rusmidler, konserveringsmidler, matvarer og miljøgifter virker på enzymer, transmittorsubstanser og cellevegger i forskjellige typer synapser.
Jean

**Jean** er en opprinnelig fransk kortform av mannsnavnet Johannes, som kommer fra det greske navnet *Ioannes* som betyr «Gud er nådig».

**Jean** er også en variant av kvinnenavnet Jane, som også er avledet av Johannes.

## Utbredelse
Jean er det mest brukte mannsnavnet både i Frankrike, Belgia og Luxembourg. Navnet er også vanlig i mange fransktalende afrikanske land. Navnet er lite brukt i Norge. I USA er Jean et nokså vanlig kvinnenavn og brukes oftere som kvinnenavn enn som mannsnavn.

|}

Kvinnenavnet *Jean* var populært i USA fra 1910-årene til 1940-årene.

I England var kvinnenavnet *Jean* populært fra 1920- til 1950-årene.

|}

## Navnedag
*Jean* har navnedag i flere land, oftest 24. juni, men har ikke noen norsk navnedag.

## Kjente personer med navnet

Personene i listen er ordnet kronologisk etter fødselsår.
* Jean d'Orbais (1175–1231), fransk arkitekt
* Jean-Jacques Rousseau (1712–1778), fransk filosof
* Jean Paul (1763–1825), tysk dikter
* Jean Sibelius (1865–1957), finsk komponist 
* Jean Cocteau (1889–1963), fransk multikunstner
* Jean Piaget (1896–1980), sveitsisk filosof
* Jean-Paul Sartre (1905–1980), fransk forfatter og filosof
* Jean Reno (født 1948), fransk filmskuespiller
* Jean-Claude van Damme (født 1960), belgisk skuespiller

### Som kvinnenavn
* Britney Jean Spears (1981&ndash;), amerikansk popsanger

### Oppdiktede personer
* Jean Valjean – hovedkarakter i romanen *[[Les Misérables]]* fra 1862 av Victor Hugo

## Se også
* jeans

## Referanser


## Eksterne lenker
*